ഭാരതീയ പ്രകൃതികൃഷി പദ്ധതി ഞാറുനടീല് നടത്തി താമരശേരി: കാര്ഷിക വികസന കര്ഷക ക്ഷേമ വകുപ്പിന്റെ കീഴില് താമരശേരി കൃഷി ഭവന് പഞ്ചായത്തുമായി സഹകരിച്ച് ഭാരതീയ പ്രകൃതികൃഷി പദ്ധതിയുടെ ഭാഗമായി നടത്തുന്ന ജൈവ നെല്കൃഷിയുടെ പഞ്ചായത്തുതല ഞാറു നടീല് നടത്തി. കാര്ഷിക വികസനത്തിന്റെ ഭാഗമായി ഈ വര്ഷം പഞ്ചായത്തില് 50 ഹെക്ടര് വരുന്ന മൈക്രോ ക്ലസ്റ്ററിലാണ് കേന്ദ്ര, സംസ്ഥാന സംയുക്ത പദ്ധതിയായ വിവിധ ഇനം ജൈവ കൃഷികള് നടത്തി വരുന്നത്. ഭാരതീയ പ്രകൃതികൃഷിയുടെ കൊടുവള്ളി ബ്ലോക്ക്തല ക്ലസ്റ്ററിലെ ഉന്നത തല സമിതിയിലെ കര്ഷക പ്രതിനിധിയായ പാരമ്ബര്യ ജൈവ കര്ഷകന് ടി. ഉദയകുമാറിന്റെ 50 സെന്റ് പ്രദര്ശന തോട്ടത്തിലെ വയലിലാണ് നെല്കൃഷി. പരമ്ബരാഗത രീതിയില് ജീവാമൃതം, ബീജാമൃതം തുടങ്ങിയവ ഉപയോഗിച്ചാണ് ജൈവ നെല്കൃഷി നടത്തുന്നത്. ചമ്ബാവ് നെല്ലാണ് കൃഷി ചെയ്തത്. ഞാറു നടീല് ഉത്സവം പഞ്ചായത്ത് പ്രസിഡന്റ് ജെ.ടി. അബ്ദുറഹിമാന് ഉദ്ഘാടനം ചെയ്തു. പഞ്ചായത്ത് സ്റ്റാന്ഡിംഗ് കമ്മിറ്റി ചെയര്മാന് എം.ടി. അയ്യൂബ് ഖാന്, ജൈവ കര്ഷകന് ടി. ഉദയകുമാര്, സൗപര്ണ്ണിക സ്വയംസഹായസംഘം പ്രസിഡന്റ് ഗിരീഷ് തേവള്ളി, വി.പി. വിപിന്, രജിത കുമാരി, ടി. വിനീത് എന്നിവര് പങ്കെടുത്തു.